OpenLLM-France/wikimedia huggingface dataset:
# Secastella

Secastella és un municipi de l'Aragó, a la comarca de la Ribagorça. El poble és situat a 612 metres sobre el nivell de la mar, al sud de les serres exteriors pirinenques, entre dos cursos fluvials, el Cinca i l'Éssera, a prop de l'embassament de Lo Grau.
La temperatura mitjana anual és de 12,5° i la precipitació anual, 650 mm.

## Història

L'any 1084 Sanç III (1063-94) conquereix Secastella.

## Nuclis de població del municipi

* Secastella (capital del municipi)
* Aldea de Puy de Cinca
* Bolturina (destruït). Llogaret situat a 656 metres sobre el nivell de la mar. Només hi queda l'església del segle xvi.
* Torreciutat (on hi ha el santuari de Torreciutat sobre una antiga mesquita)
* Pui de Cinca. Actualment s'hi pot trobar l'ermita del Romeral, de capçalera semicircular romànica, (situada a uns 300 metres al nord-oest de les ruïnes de l'església) i una nau d'època posterior, aproximadament del XVII. Posteriorment, al sud, es va afegir capella lateral.
* Ubiergo, situat a 635 metres d'altitud. L'any 2005 tenia 14 habitants.

## Referències

* ↑ «Gran Enciclopèdia Aragonesa, Secastilla». Arxivat de l'original el 2016-06-07. [Consulta: 11 setembre 2016].
* ↑ «Secastella». Gran Enciclopèdia Catalana. Barcelona: Grup Enciclopèdia Catalana.
* ↑ «Ribagorça, Bolturina». Arxivat de l'original el 2012-07-05. [Consulta: 5 juliol 2012].
* ↑ «Gran Enciclopèdia Aragonesa, Torreciudad». Arxivat de l'original el 2016-06-07. [Consulta: 11 setembre 2016].
* ↑ Romànic Aragonés, Ermita del Romeral
* ↑ «Gran Enciclopèdia Aragonesa, Ubiergo». Arxivat de l'original el 2016-06-07. [Consulta: 11 setembre 2016].

## Enllaços externs

* Ajuntament de Secastella (castellà)
* Recuperació de Clamosa, Lapenilla i Puy de Cinca Arxivat 2011-07-28 a Wayback Machine.
# Skip Barber

Skip Barber va ser un pilot de curses automobilístiques estatunidenc que va arribar a disputar curses de Fórmula 1.
Va néixer el 16 de novembre del 1936 a Filadèlfia, Estats Units.

## A la F1

Skip Barber va debutar a la tercera cursa de la temporada 1971 (la 22a temporada de la història) del campionat del món de la Fórmula 1, disputant el 23 de maig del 1971 el GP de Mònaco al circuit de Montecarlo.
Va participar en un total de sis curses puntuables pel campionat de la F1, disputades en dues temporades consecutives (1971 - 1972) aconseguint un setzè lloc com a millor classificació en una cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Posició | Punts |
| 1971 | Gene Mason Racing | March | Cosworth | SUD | ESP | MON NVQ | HOL NC | FRA | GBR | ALE | AUT | ITA | CAN Ret | USA NC | | - | 0 |
| 1972 | Gene Mason Racing | March | Cosworth | ARG | SUD | ESP | FRA | GBR | MON | HOL | ALE | AUT | ITA | CAN NC | USA 16 | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 6 | 0 | 0 | 0 | 0 | 0 |
# Norma

«Norma» té aquests significats:
* Norma social, un dels comportaments o senyals dins d'una societat o grup.
** Norma no escrita, norma social que forma part de la lògica cultural d'aquesta, assumida de manera implícita.
* Norma o cànon estètic, regla de representació en pintura, escultura o arquitectura.
* Norma nom llatí de la Constel·lació d'Escaire.
* Norma (Bellini), òpera de Vincenzo Bellini.
* Norma (matemàtiques), aplicació que assigna a cada vector la seva llargada.
* Norma jurídica, regla o ordenació del comportament dictada per autoritat competent, l'incompliment de la qual porta aparellat una sanció.
* Norma lingüística, construccions usuals o a una abstracció lingüística.
* Norma editorial, editorial catalana de còmics fundada el 1977 per Rafa Martínez.
* Norma (escacs) cadascun dels mèrits obtinguts de forma oficial, la suma dels quals serveix per a obtenir un títol de la FIDE.
* Norma (Itàlia), població italiana de la regió del Laci.
# Bandera de Hamilton (Ontario)

La bandera de Hamilton està formada per un pal canadenc blau sobre un fons de color groc daurat, formant visualment dues franges laterals de color daurat i una de central blava el doble d'ample. Al centre s'hi mostra un quinquefoli (una flor heràldica de cinc pètals ondulats), envoltat per una cadena circular de dotze baules rectangulars amb cantonades arrodonides, que s'alternen grans i petites, totes de color groc daurat. El diàmetre de la cadena circular és gairebé l'alçada total de la bandera. Fou dissenyada pel bisbe Ralph Spence i concedida a la ciutat el 15 de juliol de 2003.
La bandera fou especialment dissenyada per complementar la bandera nacional canadenca i seguir el seu disseny. Els colors són el groc i el blau reial. Al centre el quinquefoli groc daurat que, com a insígnia del cap del clan Hamilton, representa el nom de la ciutat. La cadena a l'exterior simbolitza tant la unitat com la indústria siderúrgica de la comunitat. Les sis baules de la cadena representen les sis comunitats que formen la ciutat: Hamilton, Ancaster, Dundas, Flamborough, Glanbrook i Stoney Creek.

## Referències

* ↑ «Hamilton, Ontario (Canada)» (en anglès). Flags Of The World. [Consulta: 13 desembre 2021].
* ↑ «Canada Gazette Part 1» (en anglès). Canada Gazette, Vol. 137, No. 51, 20-12-2003, pàg. 80 [Consulta: 13 desembre 2021].
* ↑ «City of Hamilton» (en anglès). The Governor General of Canada. [Consulta: 13 desembre 2021].
# Miklós Meszéna

Miklós Meszéna (Budapest, 14 de desembre de 1940 - Budapest, 29 de juliol de 1995), nascut Buchwald, fou un tirador d'esgrima hongarès, especialista en sabre, que va competir durant les dècades de 1960 i 1970.
El 1964 va prendre part en els Jocs Olímpics d'Estiu de Tòquio, on fou cinquè en la prova de sabre per equips del programa d'esgrima. Quatre anys més tard, als Jocs de Ciutat de Mèxic, guanyà la medalla de bronze en la mateixa prova.
En el seu palmarès també destaquen nou medalles al Campionat del món d'esgrima, una d'or, cinc de plata i tres de bronze, entre les edicions de 1961 i 1971. A les Universíades guanyà quatre medalles d'or entre les edicions de 1963 i 1965. A nivell nacional guanyà dotze campionats hongaresos per equips entre 1958 i 1971.

## Referències

* 1 2 3 «Olympedia – Miklós Meszéna». [Consulta: 8 agost 2024].
* ↑ «Fechten - Weltmeisterschaften (Teil 1):». [Consulta: 7 agost 2024].
* ↑ «Nemzeti Örökség Intézete - Meszéna Miklós» (en hongarès). [Consulta: 8 agost 2024].
# Shinken

La paraula shinken significa, literalment, espasa real. En els últims anys, la proliferació de fàbriques de katanes a nivell mundial ha dictat que el terme faça referència a qualsevol sabre samurai amb fil encara que no provinga del Japó. En l'actualitat, el terme més popular per a referir-se a les katanes fetes de manera tradicional és nihonto (literalment espasa japonesa). No obstant això, abans de l'esclat de producció massiva de katanes, el terme shinken s'utilitzava al Japó per a fer referència als sabres forjats de manera tradicional a partir d'acer Tamahagane, creat en una tatara per a diferenciar-los d'aquells fabricats en sèrie durant la Segona Guerra Mundial (o gunto, que literalment significa espasa de guerra). El sorgiment de fàbriques com Casiberia i Cheness va obligar els col·leccionistes a utilitzar el terme shinken al parlar de les katanes amb fil viu per a diferenciar-les dels iaitos, espases d'acer sense fil que s'utilitzen per a la pràctica.

## Enllaços externs

* Nihonto Tv Swordsmith Class
* Terminologia de las katanes Arxivat 2008-12-05 a Wayback Machine.
# Préjuce Nakoulma

Préjuce Nakoulma (Ouagadougou, 21 d'abril de 1987) és un exfutbolista de Burkina Faso de la dècada de 2010.
Fou internacional amb la selecció de futbol de Burkina Faso.
Pel que fa a clubs, destacà a Widzew Łódź, Górnik Zabrze i FC Nantes.

## Referències

* ↑ Préjuce Nakoulma a National-Football-Teams.com (anglès)
* ↑ Préjuce Nakoulma, Fitxa a Soccerway
* ↑ «Prejuce Nakoulma wypożyczony do Widzewa Łódź» (en polish). dziennikwschodni.pl, 02-07-2010. Arxivat de l'original el 30 setembre 2011.
* ↑ «Prejuce Nakoulma wypożyczony do Górnika» (en polish). sport.wp.pl, 31-08-2011.
* ↑ Nakoulma, Kayserispor'la yollarını ayırdı, goal.com, 26 desembre 2016
* ↑ «Préjuce Nakoulma et Sergio Oliveira ont signé au FC Nantes» (en francès). L'Équipe, 31-01-2017 [Consulta: 13 març 2017].
* ↑ Préjuce Nakoulma: Fitxa a 90minut.pl
# Boscos tropicals i subtropicals de frondoses secs

Boscos tropicals i subtropicals de frondoses secs és un bioma, també conegut com a bosc tropical sec; es localitza en latituds tropicals i subtropicals. Encara que aquest bosc apareix en climes que són càlids durant tot l'any, i poden rebre molta pluja a l'any, tenen una llarga estació seca que dura diversos mesos segons la localització geogràfica. Aquestes secades estacionals tenen un gran impacte sobre tots els éssers vius del bosc.
Els arbres caducifolis hi acostumen a predominar i durant l'estació seca perden la fulla, en un període que varia segons les espècies. Amb la pèrdua de la fulla els arbres conserven l'aigua. Els arbres que viuen en llocs amb humitat, com per exemple al llarg de rius o que tenen accés a aigua subterrània, són perennifolis. Els llocs poc fèrtils també presenten arbres perennifolis. Les regions de l'est del Dècan, Sri Lanka i sud-est d'Indoxina, també estan caracteritzades per arbres perennifolis.
Encara que la biodiversitat d'aquest bioma sigui inferior a la de les selves plujoses, hi ha una gran varietat de vida silvestre, amb simis, grans felins, ocells i mamífers. La biomassa tendeix a ser més alta que a les selves plujoses.
Aquest bioma tendeix a situar-se al nord i al sud de la selva plujosa equatorial en dues bandes: de 10° a 20° N i de 20° a 30° S. Els boscos tropicals secs de les zones de baixa altitud de Mèxic i Bolívia hostatgen la major biodiversitat.
Si aquest bioma es degrada pel foc, la desforestació i la sobrepastura, poden passar a ser sabanes o matollars espinosos.

## Referències

* 2006-01-13, Sciencedaily: Deep-rooted Plants Have Much Greater Impact On Climate Than Experts Thought.
* Tropical and Subtropical Dry Broadleaf Forests, by WWF.
# Brockita

* No s'ha de confondre amb la brookita..
La brockita és un mineral de la classe dels fosfats, que pertany al grup de la rhabdofana. Rep el nom en honor de Maurice R. Brock, del Geological Survey dels Estats Units, qui va proporcionar el primer exemplar per al seu estudi.

## Característiques

La brockita és un fosfat de fórmula química (Ca,Th,Ce)PO₄·H₂O. Cristal·litza en el sistema hexagonal. La seva duresa a l'escala de Mohs es troba entre 3 i 4.
Segons la classificació de Nickel-Strunz, la brockita pertany a «02.CJ: Fosfats sense anions addicionals, amb H₂O, només amb cations de mida gran» juntament amb els següents minerals: estercorita, mundrabil·laïta, swaknoïta, nabafita, nastrofita, haidingerita, vladimirita, ferrarisita, machatschkiïta, faunouxita, rauenthalita, grayita, rabdofana-(Ce), rabdofana-(La), rabdofana-(Nd), tristramita, smirnovskita, ardealita, brushita, churchita-(Y), farmacolita, churchita-(Nd), mcnearita, dorfmanita, sincosita, bariosincosita, catalanoïta, guerinita i ningyoïta.

## Formació i jaciments

Va ser descoberta a la Prospecció sense nom de l'àrea de la mina Bassick, a la localitat de Querida, al comtat de Custer (Colorado, Estats Units). Tot i no tractar-se d'una espècie gens comuna ha estat descrita en diversos països d'arreu del planeta, a excepció del continent antàrtic i d'Oceania.

## Referències

* ↑ «Brockite» (en anglès). Mindat. [Consulta: 25 abril 2019].
# Bukahara

Bukahara és una banda de música neofolk de Colònia, a Alemanya.
Els músics que componen el grup van tocar junts, per primera vegada, el 2009. Abans, la majoria s'havia dedicat a tocar al carrer; tres d'ells havien estudiat Jazz a l'Acadèmia de Música i Dança de Colònia, on s'havien conegut.

## Discografia

* 2013: Bukahara Trio
* 2015: Strange Delight
* 2017ː Phantasma

## Referències

* ↑ Nadine Lange. «Die Band Bukahara - Feiern bis in den Morgen» (en alemany). Der Tagesspiegel. [Consulta: 13 abril 2016].
* ↑ Ida-Sophie Rühl. «CD der Woche - Strange Delight - Die Balkan-Folk-Arabic-Swing-Armada» (en alemany). Funkhaus Europa. [Consulta: 13 abril 2016].
* ↑ Karsten Rube. «Neue CD: Bukahara „Strange Delight“» (en alemany). Radio Skala. Arxivat de l'original el 2016-04-13. [Consulta: 13 abril 2016].
* ↑ «Kölner Popband Bukahara veröffentlichen neues Album "Phantasma"» (en alemany). tonight.de, 22-03-2017. Arxivat de l'original el 2017-03-25. [Consulta: 25 març 2017].

## Enllaços externs

* Web oficial del grup
# El Llac (Lladurs)

el Llac és una masia situada al poble Lladurs, al municipi del mateix nom, al Solsonès.

## Enllaços externs

   * Fototeca del Solsonès: Article referit a aquesta masia
# Borgo a Mozzano

Borgo a Mozzano és un poble i comune (municipi) de la província de Lucca, a la regió italiana de la Toscana, situat al riu Serchio.
L'1 de gener de 2018, la seva població era de 6.994 habitants.

## Història

La ciutat es menciona per primera vegada l'any 879, quan un document va esmentar un lloc "In loco Mozzano prope Decimo". Posteriorment va ser ocupada per la família Soffredinghi, i després per la República de Lucca.
Després del final de la independència de Lucca, va formar part del Gran Ducat de la Toscana i, a partir de 1860, de la Unificació d'Itàlia.

## Llocs d'interès

* Ponte della Maddalena també anomenat Ponte del Diavolo (pont del diable). Es troba a un quilòmetre al nord del centre de la ciutat. La majestuosa estructura del pont atrau a milers de turistes cada any.
* La Línia Gòtica, una línia de defensa militar alemanya de la Segona Guerra Mundial, va passar pel municipi. Les seccions d'aquesta fortificació estan ben conservades i es poden organitzar visites guiades a l'interior.
* L'església i el convent de San Francesco, un antic monestir que ara acull una casa per a gent gran.
* L'església de San Martino in Greppo (segle xii), al districte Diecimo del municipi.
* El pont penjant del segle xix, Ponte delle Catene o "Pont de les cadenes", uneix Chifenti a Borgo a Mozzano amb Fornoli al municipi veí de Bagni di Lucca.

## Transport

El poble de Borgo a Mozzano es troba entre la Garfagnana i la plana de Lucca, i és de fàcil accés per les carreteres SS12 "Brennero" o SP2 "Lodovica". L'aeroport més proper (50 minuts en cotxe) és l'Aeroport internacional Galileo Galilei de Pisa.
El municipi té dues estacions de tren, Borgo a Mozzano i Diecimo-Pescaglia, de la línia Lucca-Aulla.

## Ciutats agermanades

* Martorell, Catalunya
* Ålesund, Noruega

## Referències

* ↑ «Istat. Popolazione resident al 1º gennaio». [Consulta: 28 gener 2019].
* ↑ «The Gothic Line at Borgo a Mozzano». [Consulta: 8 agost 2017].
* ↑ «Convento borgo». [Consulta: 12 novembre 2017].
* ↑ «What to see and do in Bagni di Lucca». [Consulta: 28 desembre 2017].

## Enllaços externs

* Borgo a Mozzano - Lloc web oficial (italià)
# Neoperlops vietnamellus

Neoperlops vietnamellus és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Àsia: el Vietnam.

## Referències

* ↑ Banks, 1939. Bull. Mus. Comp. Zool. 85(7):444.
* ↑ uBio (anglès)
* ↑ Cao & Bae, 2008. Zootaxa 1968:34. «PDF».
* 1 2 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* Encyclopedia of Life (anglès)
* Monitoring and assessment of macroinvertebrate communities in support of river management in northern Vietnam (anglès)
# Sofia Teodora de Castell-Remlingen

Sofia Teodora de Castell-Remlingen (en alemany Sophie Theodora zu Castell-Remlingen) va néixer a Castell (Alemanya) el 12 de maig de 1703 i va morir a Herrnuh el 8 de gener de 1777. Era filla de Wolfgang Dietric (1641-1709) i de Dorotea Renata de Zinzendorf-Pottendorf (1669-1743).

## Matrimoni i fills

El 7 de setembre de 1721 es va casar a Castell amb el comte Enric XXIX de Reuss-Ebersdorf (1699-1747), fill d'Enric X de Reuss-Ebersdorf (1662-1711) i d'Edmunda Benigna de Solms-Laubach (1670-1732). El matrimoni va tenir tretze fills:
* Benigna Renata (1722-1747)
* Enric XXIV (1724-1779), casat amb Carolina Ernestina d'Erbach-Schönberg (1727-1796).
* Enric XXVI (1725-1796)
* Enric XXVIII (1726-1797), casat amb Agnès Sofia de Promnitz (1720-1791).
* Sofia Augusta (1728-1753), casada amb Lluís de Weitelfshausen.
* Carlota Lluïsa (1729-1792)
* Enric XXXI (1731-1763)
* Enric XXXII (1733-1756)
* Enric XXXIII (1734-1791)
* Enric XXXIV (1737-1806)
* Cristiana Elionor (1739-1761)
* Maria Elisabet (1740-1784), casada amb Enric XXV de Reuss-Lobenstein
* Joana Dorotea (1743-1801), casada amb Cristòfol Frederic Levin von Trotha

## Enllaços externs

* Sofia Teodora de Castell-Remlingen
# Simon van der Stel

Simon van der Stel (14 d'octubre de 1639 - 24 de juny, de 1712) fou el primer governador de la Colònia del Cap de Bona Esperança. Era el fill d'Adriaan van der Stel, un oficial de la Companyia Holandesa de les Índies Orientals de la que n'era comandant a Maurici, i Maria Lievens, en part d'origen malai. Es va casar amb Johanna Jacoba Six (1645-1700).
Fou nomenat Comandant de la Colònia del Cap el 1679. Al cap d'un any hi va fundar la ciutat de Stellenbosch, que duia el seu nom. El 1691 fou nomenat Governador del Cap. Es va retirar en 1699 i fou pel seu fill Willem Adriaan van der Stel. A la seva jubilació desenvolupava la seva propietat a Constantia, on hi va morir el 1712.

## Referències

* ↑ «Simon van der Stel, commander and governor of the Cape, is born» (en anglès). South African History Online. [Consulta: 17 juliol 2022].
* ↑ Hans Fransen (1983). Groot Constantia. Sy geskiedenis en 'n beskrywing van sy argitektuur en die versameling. Ciutat del Cap: Suid-Afrikaanse Kultuurhistoriese Museum, pàg. 5.
# Soubey

Soubey és un municipi del cantó del Jura, situat al districte de Franches-Montagnes.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Simforià

Simforià d'Autun (Autun, segle II - ~178) va ser un jove cristià, mort com a màrtir en temps de l'emperador Marc Aureli. És venerat com a sant per diverses confessions cristianes.
Simforià era fill d'una família senatorial de la Gàl·lia, i els seus pares es deien Faust i Augusta, que també són venerats com a sants. Sembla que van ser una de les primeres famílies cristianes d'Autun. La tradició diu que Simforià era un estudiant a Autun quan va veure una professó de la deessa Cíbele que sortia pes carrers el dia de la seva festivitat, conduïda dalt d'un carro, i el públic s'inclinava i l'adorava al seu pas. A la cerimònia hi participava el governador de la província, Heracli, que va veure que Simforià no s'inclinava davant de Cíbele, i li va ordenar que adorés a la mare de tots els déus. Simforià s'hi va negar, i va dir que només adorava a l'únic déu vertader, i va demanar una maça per destruir l'ídol pagà. Heracli es va sorprendre fins que va entendre que era cristià.
Com que era de família noble, el governador el va fer assotar i el va tancar a la presó, per veure si se'n penedia de la seva actitud. Uns dies més tard, va ser portat de nou davant d'Heracli, que el va voler subornar oferint-li un càrrec a l'exèrcit, però al no poder convèncer-lo el va condemnar a morir decapitat. Va ser portat al lloc de l'execució, fora de la ciutat. A les muralles hi havia la seva mare, Augusta, a qui la multitud havia deixat passar per situar-se en un bon lloc. Des d'allà va animar al seu fill, i li va dir que la mort el portaria a la vida eterna.
El seu cos, recollit per altres cristians, va ser enterrat prop d'una font. Cap a l'any 450, s'aixecà una basílica al lloc del martiri, i després un monestir que va contribuir a estendre'n el culte. La ciutat de Tours el va venerar especialment. A l'època dels merovingis, Simforià era un dels sants nacionals, com Dionís de París o Privat de Mende, celebrat la vigília de la festivitat de Simforià, el 22 d'agost. Les relíquies són avui a una capella de la catedral de Saint-Lazare d'Autun. És el sant protector contra les cataractes oculars.

## Referències

* ↑ «Saints of the day: Symphorian(us) of Autun». Memorial of the Queenship of Mary. Saint Patrick's Church - Washington, D.C.. Arxivat de l'original el 2007-07-05. [Consulta: 3 abril 2022].
* ↑ Meier, Gabriel. «Sts. Timotheus and Symphorian». Catholic Encyclopedia. [Consulta: 3 abril 2022].
* Martiri del sant, per J. A. Dominique Ingres
* Catedral d'Autun, lloc d'enterrament de Simforià
* Catedral d'Autun
# Simfònica de Cobla i Corda de Catalunya

La Simfònica de Cobla i Corda de Catalunya (SCCC) és una formació inèdita d'orquestra simfònica, en la que se substitueixen els instruments de vent de les tradicionals orquestres simfòniques (oboès, flautes, clarinets i fagots) pels instruments característics de la cobla (tenora, tible, flabiol i fiscorn), a més d'una secció de percussió i ocasionalment arpa, guitarra, piano i altres instruments.

## Discografia

Primera etapa 2008-2010 (La Principal de la Bisbal i Orquestra de Cambra de l'Empordà)
* Sardanes per al món (2008) - Segell discogràfic Audiovisuals de Sarrià
* Inoblidables en concert (2009)- Segell discogràfic Audiovisuals de Sarrià
* Amb Catalunya al cor (2010) - Segell discogràfic Audiovisuals de SarriàTossudament Llach
A partir de 2012 (La Principal de la Bisbal i la Jove Orquestra de les Comarques Gironines)
* Llegendes del Cinema (2012) - Segell discogràfic Tritó
* Llegendes del Musical (2013) - Segell discogràfic Tritó
* Llegendes del Pop&Rock (2014) - Segell discogràfic SCCC
* SCCC: The Very Best (2015) - Segell discogràfic SCCC
* Tossudament Llach (2016) amb Manu Guix, Elena Gadel, Roger Padullés i Beth - Música Global Premi Enderrock 2017 al Millor Disc de Clàssica per votació popular.
* Cançó d'amor i de guerra (2017) - Música global Premi Enderrock 2018 al Millor Disc de Clàssica per votació popular.
* Llull. Òpera en un pròleg i dos actes (2018) - Música Global Premi Enderrock 2019 al Millor Disc de Clàssica per votació popular.
* Clàssics Enderrock (2019) - Música Global
* Emociona't amb la SCCC (2020) · 25 anys de Música Global (2020) - Música Global Premi Enderrock 2021 al millor disc de Clàssica per votació popular.

## Referències

* ↑ «Tossudament LLach». Música Global Discogràfica. Arxivat de l'original el 2018-01-14. [Consulta: 25 novembre 2018].
* ↑ ««Tossudament Llach» es podrà veure el maig a la Festa Major de Puig-reig». Regió 7, 24-03-2018.
* ↑ «Cançó d'amor i de guerra». Arxivat de l'original el 2017-12-15. [Consulta: 15 desembre 2017].
* ↑ «La primera òpera que s'estrena a l'Auditori, «Llull», vol projectar la catalanitat al món». Diari de Girona.

## Enllaços externs

* Roda de premsa: Emociona't amb la SCCC - 25 anys de Música Global
# Slivník

Slivník és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1321.
# Sliven

«Sliven» té aquests significats:
* Sliven (Rússia), poble de l'óblast de Kémerovo, a Rússia
* Sliven (Bulgària), gran ciutat a Bulgària i centre administratiu i industrial de la Província de Sliven
* Província de Sliven, província del centre de Bulgària
* OFK Sliven 2000, club de futbol búlgar de la ciutat d'Sliven
# Stop Islamisation of Denmark

Aturem la Islamització de Dinamarca (danés: Stop Islamiseringen af Danmark) és una organització danesa anti-islàmica fundada el 2005. El grup ha estat actiu en mobilitzar-se en contra de la construcció de mesquites a Dinamarca i aboga per demostracions de "llibertat d'expressió" en relació a la controvèrsia dels dibuixos de Mahoma del diari Jyllands-Posten. El 2013 el grup va protestar per la discriminació vers els jueus. El group va ser fundat per l'anti-islàmic Anders Gravers Pedersen.

## Referències

* ↑ «Dozens arrested at anti-Islamist rally near EU HQ». Euronews, 11-09-2017. Arxivat 7 de juny 2013 a Wayback Machine. «Còpia arxivada». Arxivat de l'original el 2013-06-07. [Consulta: 14 març 2023].
* ↑ «Duelling demonstrations lead to arrests». The Copenhagen Post, 24-02-2013 [Consulta: 21 agost 2013].